Diari Oficial de la Generalitat Valenciana


Sumari del DOGV 3523, del 23-06-1999 (1999/5347)

Aprovació de les bases i convocatòria de proves selectives per a la provisió de dues places de conserge, Oferta Pública d'Ocupació de 1998.
-------------------------------------------------------------------------------------------------------------------------------------------

### Dades del document

Número de DOGV
:   3523

Data del DOGV
:   23-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5347


Data del document
:   21-04-1999

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local

Aprovació de les bases i convocatòria de proves selectives per a la provisió de dues places de conserge, Oferta Pública d'Ocupació de 1998. [1999/5347]
  
Pedro Ángel Hernández Mateo, alcalde president de l'Ajuntament de Torrevieja, fa saber:
  
Que l'ajuntament en ple, en sessió realitzada en dia 19 d'abril de 1999, va acordar aprovar la convocatòria de proves selectives, per proveir dues places de conserge d'administració general, vacants en la plantilla de personal d'aquest ajuntament i incloses en l'Oferta Pública d'Ocupació de 1998.
  
Així mateix, va acordar aprovar les bases de la convocatòria que es transcriuen íntegres tot seguit:
  
Bases i convocatòria de proves selectives per proveir dues places de conserge d'administració general, vacants en la plantilla de personal d'aquest ajuntament i incloses en l'Oferta d'Ocupació Pública de 1998.
  
1. Objecte de la convocatòria
  
1.1. L'objecte de la present convocatòria de proves selectives, és la provisió de dues places de conserge d'administració general, vacants en la plantilla de personal d'aquest ajuntament i incloses en l'Oferta d'Ocupació Pública de 1998.
  
1.2. Estan classificades en l'escala d'administració general, subescala subalterna (grup E, d'acord amb la titulació exigida per al seu ingrés) i dotades amb les retribucions complementàries que corresponguen d'acord amb la legislació vigent i acords municipals.
  
1.3. La provisió d'aquestes places s'efectuarà mitjançant el sistema d'oposició lliure.
  
2. Condicions dels aspirants
  
2.1. Per prendre part en aquesta convocatòria, els aspirants hauran de reunir les següents condicions:
  
a) Ésser espanyol o nacional d'un de la resta d'estats membres de la Unió Europea o d'aquells estats als quals els siga d'aplicació la lliure circulació de treballadors, en els termes prevists en la Llei estatal que regula aquesta matèria.
  
b) Haver fet en 18 anys de edat, i no excedir d'aquella en què falten menys de deu anys per a la jubilació forçosa per edat.
  
c) Estar en possessió del Certificat Escolar o equivalent.
  
d) No patir malaltia i defecte físic que impidesca l'exercici de les corresponents funcions.
  
e) No haver sigut separat mitjançant expedient disciplinari del servei a l'Estat o a l'administració local o autonòmica, ni trobar-se inhabilitat per a l'exercici de les funcions públiques.
  
2.2. Totes les condicions enumerades, hauran de complir-se pels aspirants l'últim dia en què finalitze el termini de presentació de les instàncies, excepció feta de les detallades en la lletra e), que haurà de referir-se al moment d'acabament de les proves selectives.
  
3. Instàncies
  
3.1. Les instàncies sol·licitant prendre part en les proves selectives convocades, es dirigiran al senyor alcalde president de l'ajuntament, acompanyades del justificant d'haver ingressat en la Dipositaria Municipal la quantitat de 1.000 pessetes en concepte de drets d'examen.
  
3.2. Es presentaran dins del termini de vint dies naturals comptadors a partir de l'endemà de la publicació de l'anunci d'aquesta convocatòria al Boletín Oficial del Estado, al Registre General d'aquest ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. Els sol·licitants manifestaran en les seues instàncies que reuneixen totes i cadascuna de les condicions exigides en la base 2 referides a la data en què acabe en termini de presentació d'aquestes, i que es comprometen a prestar el jurament o promesa pervingut en el Reial Decret 707/1979.
  
4. Admissió dels aspirants
  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i serà exposada en el tauler d'edictes de la corporació, i també es concedirà un termini de quinze dies per a reclamacions, segons l'article 71 de la Llei 30/1992. Dites reclamacions si les haguera, seran acceptades o rebutjades en la resolució per la qual s'aprova la llista definitiva, que serà feta pública, així mateix, en la forma indicada.
  
4.2. Allò dit anteriorment s'entén sense perjudici del que es disposa en l'article 71 de l'esmentat text legal, quant a esmena de defectes.
  
5. Tribunal qualificador
  
5.1. El tribunal qualificador estarà constituït en la següent forma:
  
- President: el senyor alcalde president, o membre de la corporació en qui delegue.
  
- Vocals: un representant del Consell de la Comunitat Autònoma Valenciana. Un representant del professorat oficial. Un funcionari de carrera designat per la corporació. Un representant de la Junta de Personal d'aquest ajuntament.
  
- Secretari: el de la corporació o funcionari en qui delegue, amb veu i vot.
  
5.2. La designació dels membres del tribunal, titulars o suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3. El tribunal no podrà constituir-se ni actuar sense l'assistència de més de la meitat dels membres, titulars o suplents.
  
5.4. Els membres del tribunal hauran d'abstenir-se de formar part d'aquest, quan concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú o en l'article 13.2 del Reial Decret 364/1995, de 10 de març.
  
5.5. Els aspirants podran recusar els membres del tribunal en els termes establits en l'article 29 del mateix text legal.
  
5.6. El tribunal no podrà aprovar ni declarar que han superat les proves selectives un nombre d'opositors superior al de la plaça convocada.
  
5.7. El tribunal podrà disposar la incorporació d'assessors especialistes per a la realització de les proves, en els termes prevists en el Reial Decret 364/1995, de 10 de març.
  
5.8. El tribunal es classifica en la categoria cinquena a l'efecte establit en la Resolució de 22 de març de 1993, excepte les assistències que corresponguen als seus membres.
  
5.9. Les tres cinquenes parts dels membres del tribunal, tindran coneixement escrit i oral del valencià, segons es disposa en l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.
  
6. Desenvolupament i publicitat de les bases
  
6.1. Les bases, una vegada aprovades pel ple de l'ajuntament, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2. Tots els anuncis de tràmits posteriors es publicaran en el Butlletí Oficial de la Província d'Alacant, tal i com es concreta en les diversos epígrafs d'aquestes bases i llevat del que es disposa en l'apartat 6.5 següent.
  
L'anunci de la convocatòria, les bases i tota la resta d'anuncis relatius al desenvolupament d'aquestes proves es publicarà també en el tauler d'anuncis de l'ajuntament, com a informació complementària d'allò anterior, si bé els terminis es computaran a partir de la respectiva inserció en el butlletins oficials.
  
6.3. Els exercicis de les proves no podran començar fins que hagen transcorregut dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4. Salvat allò anterior, el començament del primer exercici, s'anunciarà només en el Butlletí Oficial de la Província d'Alacant amb quinze dies d'antelació com a mínim, i s'expressarà el dia, l'hora i el lloc on hauran de tenir lloc.
  
6.5. El començament de la resta d'exercicis s'anunciarà només en el tauler d'anuncis de l'ajuntament i local on s'haja realitzat la prova precedent, i haurà d'haver transcorregut entre la realització d'un i altre exercici un termini mínim de quaranta-vuit hores i fer-se públic l'anunci de començament amb una antelació mínima de vint-i-quatre hores.
  
6.6. Els opositors seran convocats per a cada exercici en crida única, llevat de casos de força major, degudament justificats i apreciats lliurement pel tribunal.
  
6.7. L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig realitzat a aquests efectes.
  
7. Sistema de selecció
  
La selecció dels aspirants es durà a terme mitjançant oposició lliure, amb tres exercicis de caràcter obligatori i eliminatori.
  
7.1. Primer exercici: consistirà a contestar per escrit, durant un període màxim de 60 minuts, a 50 preguntes tipus test amb tres respostes alternatives, de les quals només una d'elles és vàlida, de les matèries contingudes en l'annex I d'aquestes bases.
  
7.2. Segon exercici: consistirà a respondre per escrit, d'una manera breu, a deu qüestions que es plantejaran pel tribunal, adaptades a les funcions pròpies de la plaça, de les matèries contingudes en l'annex II d'aquesta convocatòria.
  
7.3. Tercer exercici: consistirà en la resolució d'un supòsit pràctic, determinat pel tribunal immediatament abans de la realització d'aquest i relacionat amb l'annex II d'aquesta convocatòria.
  
8. Qualificació
  
8.1. Els membres del tribunal qualificaran el exercicis d'aquesta oposició amb puntuació de 0 a 10 punts, i en seran eliminats les aspirants que no abasten un mínim de 5 punts en cadascun d'ells.
  
8.2. Les qualificacions s'adoptaran sumant les atorgades pels diversos membres del tribunal i dividint el total pel nombre d'assistents d'aquell.
  
La qualificació de cada exercici es durà a efecte i es farà pública només acabe aquest.
  
8.3. La qualificació definitiva es determinarà sumant les punt obtinguts en els tres exercicis obligatoris, i el tribunal haurà de fer pública la relació d'aprovats; no podrà excedir la relació el nombre de places convocades.
  
9. Relació d'aprovats, presentació de documents i nomenament
  
9.1. Terminada la qualificació dels aspirants, el tribunal publicarà la llista amb els aprovats i elevarà la citada relació a l'autoritat competent per fer el corresponent nomenament.
  
9.2. Els opositors aprovats presentaran en la Secretaria General de la corporació, dins d'un termini de vint dies naturals, a partir de la publicació de la llista d'aprovats, els documents acreditatius de les condicions que per prendre part en l'oposició s'exigeixen en la base segona, a saber:
  
a) Certificació de naixement, que podrà suplir amb la fotocòpia del seu document nacional d'identitat (aquest últim haurà de presentar-se acompanyat de l'original per a la seua compulsa).
  
b) Còpia autenticada o fotocòpia (que haurà de presentar-se acompanyada d'original per a la compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si els documents estigueren expedits després de la data en què va expirar el termini de presentació d'instàncies, haurà de justificar el moment en què conclogueren els seus estudis.
  
c) Certificat acreditatiu de no patir malaltia o defecte físic que impossibilite el normal exercici de la funció. Aquest certificat haurà d'ésser expedit pel Servei Territorial de Sanitat.
  
d) Declaració de no haver sigut separat, per expedient disciplinari, del servei a l'Estat o a l'administració autònoma o local, ni trobar-se inhabilitat per a l'exercici de funcions públiques, acompanyada de Certificat del Registre Central de Penats i Rebels, i declaració de conducta, segons la Llei 68/1980, d'1 de desembre, tot allò amb referència a la data d'acabament dels exàmens.
  
e) Declaració jurada de no trobar-se incurs en causa d'incapacitat específica prevista en la legislació vigent i que faria nul el nomenament d'acord amb el que s'estableix en el Reial Decret Legislatiu 781/1986, de 18 d'abril.
  
Qui tinguera la condició de funcionari públic estarà exempt de justificat documentalment les condicions i requisits ja demostrats per obtenir l'anterior nomenament, i ha de presentar certificació del ministeri, comunitat autònoma, corporació local o organisme públic del qual depén, i també ha d'acreditar la seua condició i totes les circumstàncies que consten el en seu expedient personal.
  
Qui dins del termini indicat i llevat de causes de força major, no presentara la documentació, no podrà ésser nomenat funcionari, i romandran anul·lades totes les seues actuacions, sense perjudici de les responsabilitats en què pogueren haver incorregut per falsedat en la instància.
  
10. Nomenament en propietat i presa de possessió
  
10.1. El tribunal referit en el punt 5.1. anterior, elevarà proposta de nomenament de conserge a favor dels opositors aprovats, i l'òrgan competent de l'ajuntament durà a terme el nomenament del proposats com a funcionaris de carrera.
  
10.2. Els nomenats hauran de prendre possessió de les places en el termini de trenta dies hàbils comptats de l'endemà al que li siga notificat el nomenament.
  
Si no prenen possessió en el termini assenyalat sense causa justificada, romandran en la situació de cessant.
  
11. Incidències
  
11.1 El tribunal està facultat per resoldre els dubtes que es presenten i prendre els acords necessaris per al bon ordre de l'oposició en tot el que es preveu en aquestes bases.
  
11.2. La convocatòria, les bases i tots les actes administratius que es deriven d'aquesta i de l'actuació del tribunal, podran ésser impugnats pels interessats, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
12. Legislació aplicable
  
En tot el que es preveu en les presents bases s'estarà a allò disposat en la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i la resta de disposicions complementàries vigents.
  
Annex I
  
Tema 1. La Constitució espanyola de 1978. Drets i deures dels espanyols.
  
Tema 2. El municipi: concepte. Els òrgans de govern municipals: l'alcalde, el ple i la Comissió Municipal de Govern.
  
Tema 3. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i modificacions efectuades per la Llei 4/1991. Els subjectes. Fases del procediment administratiu. Notificacions i comunicacions. Els recursos administratius: concepte i classes.
  
Tema 4. El municipi. El terme municipal. La població. L'empadronament. Altres entitats locals.
  
Tema 5. Obligacions i competències dels ajuntaments. Les ordenances municipals: conceptes i classes. Els bans de l'alcaldia. Potestat sancionadora. Procediment sancionador.
  
Tema 6. Drets i deures dels funcionaris locals.
  
Annex II
  
Tema 1. Funcions i obligacions genèriques d'un subaltern de centres municipals. Manteniment de l'edifici o recinte municipal. Mobiliari i material existent en aquests.
  
Tema 2. Manteniment i conservació de les instal·lacions dels col·legis públics i de les instal·lacions esportives. Funcions i obligacions genèriques d'un subaltern respecte als òrgans de govern. Personal directiu dels Centres Escolars. Usuaris d'aquests.
  
Tema 3. Activitats bàsiques en el manteniment i conservació d'instal·lacions municipals i en particular en col·legis públics i centres esportius. Fontaneria. Electricitat. Fusteria. Jardins.
  
Tema 4. Recinte escolar: elements que l'integren. Comeses en els llocs de concentració de xiquets i en hores d'esplai. La vigilància en un centre escolar.
  
Tema 5. El calendari i horari escolar. Normes de coordinació i funcionament. Estada al centre. Control d'accessos i eixides en horari escolar. Activitats extraescolars als col·legis públics.
  
Tema 6. Recinte esportiu: elements que l'integren. Vigilància a les instal·lacions esportives: accés de persones i horari d'activitats. El control dels subministraments: aigua, llum, etc.
  
Cosa que es publica per a general coneixement.